CELEX: 62013CN0496
Language: sk
Date: 2013-09-16 00:00:00
Title: Vec C-496/13 P: Odvolanie podané 16. septembra 2013 : GRE Grand River Enterprises Deutschland GmbH proti rozsudku Všeobecného súdu (tretia komora) z  3. júla 2013 vo veci T-78/12, GRE Grand River Enterprises Deutschland GmbH/Úrad pre harmonizáciu vnútorného trhu (ochranné známky a vzory)

26.10.2013   
            
            
               SK
            
            
               Úradný vestník Európskej únie
            
            
               C 313/13
            
         Odvolanie podané 16. septembra 2013: GRE Grand River Enterprises Deutschland GmbH proti rozsudku Všeobecného súdu (tretia komora) z 3. júla 2013 vo veci T-78/12, GRE Grand River Enterprises Deutschland GmbH/Úrad pre harmonizáciu vnútorného trhu (ochranné známky a vzory)
   (Vec C-496/13 P)
   2013/C 313/24
   Jazyk konania: nemčina
   
      Účastníci konania
   
   
      Odvolateľka: GRE Grand River Enterprises Deutschland GmbH (v zastúpení: I. Memmler, S. Schulz, advokátky)
   
      Ďalší účastníci konania: Úrad pre harmonizáciu vnútorného trhu (ochranné známky a vzory), Villiger Söhne GmbH
   
      Návrhy odvolateľky
   
   
               —
            
            
               zrušiť rozsudok Všeobecného súdu z 3. júla 2013 vo veci T-78/12, ako aj rozhodnutie prvého odvolacieho senátu des ÚHVT R 2109/2010-1 z 1. decembra 2011,
            
         
               —
            
            
               zaviazať žalovaného na náhradu trov konania.
            
         
      Odvolacie dôvody a hlavné tvrdenia
   
   Odvolateľka uvádza ako jediný odvolací dôvod nesprávny výklad a uplatnenie článku 8 ods. 1 písm. b) nariadenia (ES) 207/2009 (1), ako aj nedodržanie pravidiel dokazovania pri uplatnení tohto ustanovenia.
   Na odôvodnenie odvolateľka uvádza:
   
                
            
            
               Všeobecný súd pri porovnávaní označení nesprávne uplatnil náuku o celkovom posúdení, pretože paušálne porovnal prvky „LIBERTAD“ a „LlBERTE“ a nezohľadnil pritom všetky ostatné prvky ochranných známok.
            
         
                
            
            
               Všeobecný súd mal najmä pri správnom uplatnení náuky o celkovom posúdení priradiť väčší význam niektorým iným prvkom kolidujúcich ochranných známok, okrem iného farebnej kombinácii napadnutej ochrannej známky a ochrannej známky, ktorá je predmetom námietky a označeniu „LA“ ochrannej známky, ktorá je predmetom námietky, ako aj označeniu „brunes“ napadnutej ochrannej známky.
            
         
                
            
            
               Všeobecný súd tiež nesprávne uplatnil zásady týkajúce sa pojmovej podobnosti, ktoré stanovil Súdny dvor, pretože dostatočne nezohľadnil rozdielne jazyky ochranných známok.
            
         
                
            
            
               Ďalej Všeobecný súd porušil pravidlá dokazovania stanovené v rokovacom poriadku, pretože použil bez dôkazov domnienky týkajúce sa výslovnosti ochrannej známky „LA LlBERTAD“ a na nich založil svoj rozsudok.
            
         
                
            
            
               Všeobecný súd tým dospel k celkovému nesprávnemu výsledku.
            
         
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).